Diari Oficial de la Generalitat Valenciana


Sumari del DOGV 5878, del 24-10-2008 (2008/12268)

RESOLUCIÓ de 8 de setembre de 2008, de la consellera de Cultura i Esport, per la qual concedeix l'ajuda per al finançament de les despeses de manteniment del Departament de Restauració de l'Arxiu Històric Provincial d'Alacant.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5878

Data del DOGV
:   24-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12074


Data del document
:   08-09-2008

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * suport econòmic
    * patrimoni cultural
    * protecció del patrimoni
    * arxiu
    * ajuda pública

RESOLUCIÓ de 8 de setembre de 2008, de la consellera de Cultura i Esport, per la qual concedeix l'ajuda per al finançament de les despeses de manteniment del Departament de Restauració de l'Arxiu Històric Provincial d'Alacant. [2008/12213]  
La Llei 15/ 2007, de 27 de desembre, de la Generalitat, de Pressupostos per a l'exercici 2008, estableix la línia T7217000 del programa 452.10, «Llibre, arxius i biblioteques», en la qual s'assigna un import de 90.000 euros a l'Institut Valencià de Conservació i Restauració de Béns Culturals per a contribuir al manteniment del Departament de Restauració de l'Arxiu Històric Provincial d'Alacant.  
Aquesta línia nominativa no necessita notificació a la Comissió Europea, d'acord amb els articles 1.4 i 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa ni el del falsejament de la competència, i no afectar així els intercanvis comercials entre els estats membres de l'apartat 1 de l'article 87 del Tractat Constitutiu de la Comunitat Europea.  
En virtut del que disposa l'article 22.2.a) de la Llei 38/2003, de 17 de novembre, General de Subvencions; l'article 65 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions i els articles 40.3, 45.a) i 47.3 del Decret legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública.  
Vistos els preceptes invocats i els altres generals de pertinent aplicació, resolc:  
Primer  
Concedir a favor de l'Institut Valencià de Conservació i Restauració de Béns Culturals la quantitat de 90.000 euros, a càrrec de la línia de transferència corrent T7217000, «Manteniment del Departament de Restauració de l'Arxiu Històric Provincial d'Alacant », aplicació pressupostària 51.82.59.195.48.  
Segon  
El lliurament de la quantia a què es refereix el punt anterior s'efectuarà d'una sola vegada. En tot cas, l'import del pagament serà igual a la quantitat correctament justificada, sense que puga ser superior a l'import de la subvenció concedida.  
Per a realitzar el pagament, l'entitat beneficiària haurà de presentar la justificació de l'activitat finançada abans de l'1 de novembre de 2008.  
València, 8 de setembre de 2008.- La consellera de Cultura i Esport: Trinidad M. Miró Mira.